Egļuciems (Lazdulejas pagasts)
Šis raksts ir par apdzīvotu vietu Balvu novadā. Par apdzīvotu vietu Babītes novadā skatīt rakstu Egļuciems (Babītes pagasts). Egļuciems (latgaliešu: Egļucīms) ir ciems Balvu novada Lazdulejas pagastā, pagasta centrs. Izvietojies pagasta vidusdaļā autoceļu P46 un V465 krustojumā 18 km no novada centra Balviem un 240 km no Rīgas. Egļuciemā atrodas pagasta pārvalde, bibliotēka, saieta nams, feldšeru vecmāšu punkts, pasts, veikals. Apbūvē dominē individuālās mājas. Ciems izaudzis pēckara gados, pie Dukuļeva sadžas kā ciema padomes un kolhoza «Borec» centrālais ciemats.